cyanic-selkie/wikianc huggingface dataset:
Θαλασσιά Ξάνθης
Γεωγραφία - Ιστορία
Η Θαλασσιά βρίσκεται στα όρια με την Περιφερειακή Ενότητα Καβάλας και τη βορειοδυτική άκρη της πεδιάδας της Ξάνθης σε υψόμετρο 23 μέτρα. Απέχει 11 χλμ. Β.-ΒΔ. από το Εύλαλο (έδρα του δήμου), 16 χλμ. ΝΔ. από την Ξάνθη και 41 χλμ. ΒΑ. από την Καβάλα. Δυτικά του χωριού περνάει ο Νέστος ποταμός, βορειοανατολικά είναι οι Τοξότες, ανατολικά και δίπλα η Ποίμνη, νότια ο Άγιος Αθανάσιος και η Κοσμητή ενώ στη βόρεια άκρη του χωριού περνάει η Εγνατία Οδός. Την περίοδο της τουρκοκρατίας αναφέρεται με την ονομασία Τινεζλή και ανήκε από το 1878 ως το 1912 στο βιλαέτι Aδριανούπολης, στο σαντζάκι Γκιουμουλτζίνας (Κομοτηνής) και στον καζά Ξάνθης. Αναφέρεται επίσημα, μετά την απελευθέρωση της Θράκης, το 1924 με την ονομασία Θαλασσιά στο ΦΕΚ 194Α - 14/08/1924 να προσαρτάται στην τότε κοινότητα Τοξοτών. Σύμφωνα με το Πρόγραμμα «Καλλικράτης» ανήκει στη δημοτική κοινότητα Τοξοτών που υπάγεται στο Δήμου Τοπείρου και σύμφωνα με την απογραφή του 2011 έχει πληθυσμό 304 κατοίκους. ενώ οι απογραφές κατοίκων του ήταν:
Παραπομπές
Κατηγορία:Χωριά του νομού Ξάνθης Κατηγορία:Δήμος Τοπείρου
Διττανθρακικό αμμώνιο
Το Όξινο ανθρακικό αμμώνιο είναι μια ανόργανη ένωση με τύπο (NH4)HCO3, απλοποιημένου σε NH5CO3. Η ένωση έχει πολλά ονόματα και μεγάλη ιστορία: Διττανθρακική αμμωνία, Μαγειρική αμμωνία, Άλας του Χάρτσχορν. Χημικά, είναι το διττανθρακικό άλας του ιόντος αμμωνίου. Είναι λευκή κρυσταλλική σκόνη που διαλύεται στο νερό και απελευθερώνει διοξείδιο του άνθρακα, νερό και αμμωνία.
Σύνθεση
Το όξινο ανθρακικό αμμώνιο παράγεται με αντίδραση διοξείδιου του άνθρακα και αμμωνίας:
Επειδή το διττανθρακικό αμμώνιο είναι θερμικά ασταθες, το διάλυμα της αντίδρασης πρέπει να διατηρείται κρύο, μέχρι να ολοκληρωθεί η καθίζηση του προϊόντος ως λευκή κρυσταλλική σκόνη. Περίπου 100.000 τόνοι παρήχθησαν με αυτόν τον τρόπο το 1997.
Η αέρια αμμωνία καθώς διέρχεται από ισχυρό υδατικό διάλυμα σεσκι-ανθρακικού (2:1:1 μείγμα (NH4)HCO3, (NH4)2CO3, και H2O) μετατρέπεται σε κανονικό ανθρακικό αμμώνιο ((NH4)2CO3), που λαμβάνεται σε κρυσταλλική κατάσταση από παρασκευασμένο διάλυμα θερμοκρασίας 30 °C. Το ανθρακικό αμμώνιο με έκθεση στον αέρα χάνει ένα αμμώνιο και μετατρέπεται σε όξινο ανθρακικό αμμώνιο.
Άλας του Χάρτσχορν
Οι ενώσεις του ανθρακικού αμμωνίου είναι γνωστές εδώ και πολύ καιρό. Κάποτε παράγονταν εμπορικά με τις ονομασίες πτητικό σαλ ή άλας του Χάρτσχορν. Λαμβάνονταν με ξηρή απόσταξη από αζωτούχα οργανική ύλη του κόκκινου ελαφιού όπως τρίχωμα, κέρατα, δέρμα. Περιέχει όξινο ανθρακικό αμμώνιο, καρβαμιδικό  αμμώνιο (NH4CO2NH2), και ανθρακικό αμμώνιο ((NH4)2CO3), και ονομάζεται και σεσκι-ανθρακικό αμμώνιο. Έχει ισχυρή αμμωνιακή οσμή, και κατά την πέψη με αλκοόλη το καρβαμιδικό διαλύεται αφήνοντας ένα υπόλειμμα διττανθρακικού αμμωνίου.
Παρόμοια αντίδραση διάσπασης συμβαίνει όταν το σεσκι-ανθρακικό εκτείθεται στον αέρα.
Εφαρμογές
Η διττανθρακική αμμωνία χρησιμοποιείται στη βιομηχανία τροφίμων ως αυξητικός παράγοντας για επίπεδα ψημένα προϊόντα, όπως μπισκότα και κράκερ, και στην Κίνα στα αχνιστά ψωμάκια και τα Κινέζικα μπισκότα αμυγδάλου. Η χρήση της ήταν πολύ διαδεδομένη στο σπίτι πριν την εμφάνιση της σύγχρονης μπέικιν πάουντερ. Κατά το ψήσιμο ίσως απελευθερώνεται μία καυστική οσμή αμμωνίας, αλλά δεν παραμένει και δεν γίνεται αντιληπτή στο τελικό αρτοσκεύασμα. Στην Κίνα ονομάζεται εδώδιμη "μυριστική σκόνη". Σε πολλά βιβλία μαγειρικής (ειδικά από τις Σκανδιναβικές χώρες) ίσως εξακολουθούν να αναφέρονται σε αυτήςν ως άλας του Χάρτσχορν ή άλας του κέρατος. Περιλαμβάνεται σε συνταγές όπως τα σουηδικά μπισκότα "drömmar", τα δανέζικα Χριστουγεννιάτικα μπισκότα (Hjortetakssalt), και τα Γερμανικά λεμπκούχεν. Στις συνταγές που την απαιτούν μπορεί να αντικατασταθεί με ισοδύναμες ποσότητες μαγειρικής σόδας ή μπέικιν πάουντερ. σε Συγκριτικά προς την μαγειρική σόδα η διττανθρακική αμμωνία παράγει περισσότερο αέριο και δεν αφήνει αλμυρή ή σαπωνοειδή γεύση στο τελικό προϊόν, εφόσον μετατρέπεται σε νερό και αέρια προϊόντα που εξατμίζονται κατά το ψήσιμο. Είναι κατάλληλη για τραγανά αρτύματα όπως γλυκά σφολιάτας, επίπεδα ψωμιά, κράκερ και μπισκότα, και το αποτέλσμα είναι ελαφριά, αέρινα τραγανά, και αφράτα προϊόντα. Είναι ακατάλληλη για υγρά και ογκώδη αρτοσκευάσματα, όπως το κανονικό ψωμί ή κέικ, επειδή ποσότητα αμμωνίας θα παγιδευτεί μέσα στο τρόφιμο και θα έχει δυσάρεστη καυστική γεύση.
Στην Κίνα χρησιμοποιείται ως φθηνό αζωτούχο λίπασμα, αλλά σταδιακά αντικαθίσταται από την ουρία για καλύτερη ποιότητα και σταθερότητα. Χρησιμοποιείται ως συστατικό στην παρασκευή πυροσβεστικών μειγμάτων,  φαρμακευτικών προϊόντων, χρωστικών ουσιών, και ως βασικό λίπασμα.
Χρησιμοποιείται σε ρυθμιστικά διαλύματα ήπια αλκαλικού pH για ποιοτικές αναλύσεις, όπως υγρή χρωματογραφία υψηλής απόδοσης. Επειδή αποσυντίθεται εντελώς προς πτητικές ουσίες επιτρέπεται η ταχεία ανάκτηση του συστατικού ενδιαφέροντος με ξηρή κατάψυξη.
Αντιδράσεις
Το όξινο ανθρακικό αμμώνιο διασπάται σε θερμοκρασία άνω των 36 °C προς αμμωνία, διοξείδιο του άνθρακα και νερό με ενδόθερμη αντίδραση που ψύχει το νερό:
Η αντίδραση με οξέα παράγει διοξείδιο του άνθρακα:
Η αντίδραση με βάση παράγει αμμωνία.
Η αντίδραση με θειικά άλατα των μετάλλων αλκαλικών-γαιών παράγει ίζημα με ανθρακικά άλατα:
Η αντίδραση με αλκαλικά αλογονίδια παράγει διττανθρακικό αλκάλιο και αλογονίδιο αμμωνίου:
Ασφάλεια
Η διττανθρακική αμμωνία είναι ερεθιστική για το δέρμα, τα μάτια και το αναπνευστικό σύστημα. Η εισπνοή μπορεί να προκαλέσει ερεθισμό της μύτης, του λαιμού και του αναπνευστικού και να προκαλέσει βήχα εμετό και αναπνευστικά προβλήματα. Η επανειλημμένη έκθεση μπορεί να προκαλέσει ανάπτυξη βρογχίτιδας με βήχα και αναπνευστικά προβλήματα. Οι επιπτώσεις στην υγεία εμφανίζονται άμεσα ή σύντομα μετά την έκθεση και μπορεί να διαρκέσουν για μήνες ή χρόνια.
Συνιστάται η χρήση σε εγκατάστάσεις με καλό σύστημα εξαερισμού. Είναι απαραίτητη η χρήση μάσκας φίλτρου σκόνης, γυαλιών και γαντιών και προστατευτικής ενδυμασίας εργασίας. Αλλάξτε ρούχα και πλύση αμέσως μετά την έκθεση σε όξινο ανθρακικό αμμώνιο.
Το 2008 κατόπιν του Σκάνδαλου Κινέζικου γάλακτος όπου η κινέζικη μαγειρική αμμωνία βρέθηκε να είναι επιμολυσμένη με μελαμίνη, απαγορεύτηκαν οι εισαγωγές στη Μαλαισία.
Βιβλιογραφία
Κατηγορία:Πρόσθετα τροφίμων Κατηγορία:Ανόργανες ενώσεις Κατηγορία:Ανθρακικά Κατηγορία:Οξέα Κατηγορία:Ενώσεις αμμωνίου Κατηγορία:Αμμωνιακά άλατα
Κασσίνα Ριτσάρντι
Παραπομπές
Κατηγορία:Δήμοι της Επαρχίας του Κόμο
Όνσε Κάλντας
Η Όνσε Κάλντας (ισπανικά: Once Caldas) είναι επαγγελματική ποδοσφαιρική ομάδα της Κολομβίας με έδρα το Μανισάλες. Μετέχει στην Κατεγορία Πριμέρα Α. Διεξάγει τους εντός έδρας αγώνες της στο Εστάδιο Πελογράντε, χωρητικότητας 32.000 θεατών.
Η ίδρυση του συλλόγου ανάγεται στις 16 Απριλίου του 1947, όταν συστάθηκε η Ντεπόρτες Κάλντας, η οποία στις 15 Ιανουαρίου του 1961 συγχωνεύθηκε με την Όνσε Ντεπορτίβο, δημιουργώντας έπειτα από διαπραγματεύσεις την Όνσε Κάλντας. Το 2004, η ομάδα κατέκτησε το Κόπα Λιμπερταδόρες, κυρίως λόγω των επιδόσεων του Χουάν Κάρλος Χενάο και του Γιον Βιάφαρα.
Εξωτερικοί σύνδεσμοι
Κατηγορία:Ποδοσφαιρικές ομάδες Κολομβίας
Βίτο Ριτσούτο
Ο Βίτο Ριτσούτο (αγγλικά: Vito Rizzuto, 21 Φεβρουαρίου 1946 - 23 Δεκεμβρίου 2013) ήταν Καναδός γκάνγκστερ και ηγέτης της Οικογένειας Ριτσούτο στο Μόντρεαλ του Κεμπέκ. Διάσημος για τις διπλωματικές του ικανότητες και ως σεβαστή προσωπικότητα του υποκόσμου, ο Ριτσούτο είναι γνωστός και ως Δον Βίτο ή ως Τζον Γκότι του Μόντρεαλ.
Ο Ριτσούτο γεννήθηκε στην επαρχία του Αγκριτζέντο στη Σικελία το 1946 και μετανάστευσε στο Μόντρεαλ με τους γονείς του το 1954. Ο πατέρας του παντρεύτηκε κόρη διαβόητου μαφιόζου και αργότερα ξεκίνησε την δική του εγκληματική οργάνωση στα τέλη της δεκαετίας του 1970. Είχε αρκετά νομικά προβλήματα εκείνο τον καιρό, αλλά απέφευγε την καταδίκη για σημαντικά εγκλήματα.
Παραπομπές
Κατηγορία:Αμερικανοί εγκληματίες Κατηγορία:Μαφία
Καστελμάρτε
Το Καστελμάρτε (ιταλικά: Castelmarte) είναι ιταλικός δήμος στην Επαρχία του Κόμο, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Κόμο
Λόταρ ντε Μεζιέρ
Πρώτα χρόνια και εκπαίδευση
Ο Λόταρ ντε Μεζιέρ γεννήθηκε στο Νορντχάουζεν της Θουριγγίας. Σπούδασε στο γυμνάσιο τσουμ Γκράουεν Κλόστερ του Βερολίνου, όντας ένας από τους τελευταίους μαθητές του σχολείου πριν κλείσει το 1958. Σπούδασε στο κολλέγιο μουσικής Χανς Άισλερ του Ανατολικού Βερολίνου από το 1959 έως το 1965. Ήταν μέλος της Συμφωνικής Ορχήστρας του Βερολίνου. Το 1969 ξεκίνησε να σπουδάζει εξ αποστάσεως νομική, φοιτώντας στο πανεπιστήμιο Χούμπολτ. Ολοκλήρωσε τις σπουδές του το 1975.
Ο ντε Μεζιέρ κατάγεται από την οικογένεια ευγενών ντε Μεζιέρ, οι οποίοι κατάγονται από το γαλλικό χωριό Μεζιέρ-λε-Μετς. Λόγω των θρησκευτικών πεποιθήσεών τους (ήταν Ουγενότοι) έφυγαν από τη Γαλλία και ζήτησαν άσυλο στην τότε Πρωσία στα τέλη του 17ου αιώνα. Μέχρι τις αρχές του 20ού αιώνα, οι ντε Μεζιέρ συνέχισαν να στέλνουν τα παιδιά τους σε γαλλόφωνα σχολεία και εκκλησίες Ουγενότων του Βερολίνου.
Σταδιοδρομία
Ήταν μακροχρόνιο μέλος της Χριστιανοδημοκρατικής Ένωσης της Ανατολικής Γερμανίας. Συνέβαλε στην καθαίρεση της φιλοκομμουνιστικής ηγεσίας του κόμματος μετά την πτώση του Τείχους του Βερολίνου. Εξελέγη πρόεδρος του κόμματος τον Νοέμβριο. Στις πρώτες—και όπως αποδείχθηκε, οι μόνες ελεύθερες εκλογές στην Ανατολική Γερμανία, ο ντε Μεζιέρ εξελέγη μέλος του ανατολικογερμανικού Κοινοβουλίου. Ένα μήνα αργότερα, διαδέχθηκε τον Χανς Μόντροφ στη θέση του πρωθυπουργού. Ήταν πρωθυπουργός από τις 12 Απριλίου έως τις 2 Οκτωβρίου 1990, όντας επικεφαλής της κυβέρνησης ντε Μεζιέρ. Ακολούθησε πολιτική ταχείας ενοποίησης με τη Δυτική Γερμανία. Τον Σεπτέμβριο υπογράφει τη Συνθήκη για την τελική ρύθμιση όσον αφορά τη Γερμανία, η οποία επέτρεψε στη Γερμανία να αναλάβει τον πλήρη έλεγχο επί των εδαφών της. Η συμφωνία προηγήθηκε της επανένωσης της Γερμανίας. Η συνθήκη έπρεπε να επικυρωθεί από τους τέσσερις συμμάχους και τις δύο Γερμανίες, αλλά όταν επικυρώθηκε, οι δύο Γερμανίες είχαν ήδη επανενωθεί. Σύμφωνα με την εν λόγω συνθήκη, η Ανατολική Γερμανία έπαψε να υφίσταται στις 3 Οκτωβρίου, και η περιοχή προσαρτήθηκε από την Ομοσπονδιακή Δημοκρατία.
Μετά την επανένωση, διορίστηκε υπουργός ειδικών ζητημάτων στην κυβέρνηση του Χέλμουτ Κολ. Στις 17 Δεκεμβρίου 1990 παραιτήθηκε, εν μέσω φημών ότι είχε εργαστεί για τη Στάζι.
Ο ντε Μεζιέρ ανήκει σε οικογένεια ευγενών γαλλικής καταγωγής, η οποία κατέφυγε στη Πρωσία λόγω των θρησκευτικών πεποιθήσεων τους (ήταν Ουγενότοι). Είναι ο γιος του δικηγόρου Κλεμάν (ή Κλέμεντ) ντε Μεζιέρ. Ο θείος του, Ούλριχ, ήταν Γενικός Επιθεωρητής της Μπούντεσβερ (ένοπλες δυνάμεις της Δυτικής Γερμανίας). Ο ξάδερφός του, Τόμας, είναι στενός σύμβουλος της καγκελαρίου Άνγκελα Μέρκελ και ήταν υπουργός Εσωτερικών από τις 17 Δεκεμβρίου 2013 έως τις 14 Μαρτίου 2018.
Παραπομπές
Κατηγορία:Πολιτικοί της CDU Κατηγορία:Πολιτικοί της Ανατολικής Γερμανίας
Αλεξέι Λέμπεντ
Ο Αλεξέι Ιβάνοβιτς Λέμπεντ (Алексей Иванович Лебедь) (γεννήθηκε στις 14 Απριλίου 1955 στο Νοβοτσερκάσκ - 27 Απριλίου 2019 ) ήταν Σοβιετικός-Ρώσος πολιτικός και στρατιωτικός, ο οποίος υπηρέτησε ως επαγγελματίας αξιωματικός για τις Σοβιετικές/Ρωσικές Αερομεταφερόμενες Δυνάμεις, όπως ο πιο εξέχων μεγαλύτερος αδελφός του Αλεξάντερ. Αφού εγκατέλειψε τη στρατιωτική υπηρεσία το 1995 με το βαθμό του Συνταγματάρχη, ήταν πρόεδρος της κυβέρνησης της δημοκρατίας της Χακασσίας. Διορίστηκε στο αξίωμα το 1997 και επανεξελέγη το 2000. Λίγο μετά την ανάρρησή του στην εξουσία το 1997, ο πομπός της ραδιοτηλεοπτικής εταιρείας του Σαγιάνσκ κόπηκε. Ο σταθμάρχης Βενιαμίν Στρίγκα δήλωσε ότι Λέμπεντ ήταν υπεύθυνος. Το 2006 ασκήθηκαν ποινικές διώξεις εναντίον του για κατάχρηση εξουσίας. Το 2009, ο Βίκτορ Ζίμιν τον διαδέχτηκε.
Πέθανε στις 27 Απριλίου 2019 στη Μόσχα.
Παραπομπές
Κατηγορία:Ρώσοι πολιτικοί
Καστελνουόβο Μποτσέντε
Το Καστελνουόβο Μποτσέντε (ιταλικά: Castelnuovo Bozzente) είναι ιταλικός δήμος στην Επαρχία του Κόμο, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Κόμο
Τσέντρο Βάλλε Ιντέλβι
Το Τσέντρο Βάλλε Ιντέλβι (ιταλικά: Centro Valle Intelvi) είναι ιταλικός δήμος στην Επαρχία του Κόμο, στην περιφέρεια της Λομβαρδίας.
Νεράιδα Λάρισας
Παραπομπές
Κατηγορία:Χωριά του νομού Λάρισας Κατηγορία:Δήμος Φαρσάλων
Μακάμπι Ρισόν
Η Μακάμπι Ρισόν είναι Ισραηλινή επαγγελματική ομάδα καλαθοσφαίρισης. Είναι από τις πιο δημοφιλείς ομάδες του Ισραήλ και αγωνίζεται στο πρωτάθλημα του Ισραήλ ή όπως είναι γνωστό Ligat Winner Sal και στο FIBA Βasketball Champions League. Έχει κατακτήσει ένα τίτλο πρωταθλήματος το 2016 και το γήπεδό της έχει χωρητικότητα 2.200 άτομα. Έχουν περάσει από την ομάδα αξιόλογοι παίκτες όπως ο Μίκι Μπέρκοβιτς και ο Μόραν Ρόθ. Εδρεύει στη Ρισόν Λε Ζιόν.
Ονόματα
Ως αποτέλεσμα συμφωνιών χορηγίας, ο σύλλογος έχει γίνει γνωστός με διάφορες ονομασίες κατά περιόδους:
Εξωτερικοί σύνδεσμοι
Κατηγορία:Ισραηλινοί σύλλογοι καλαθοσφαίρισης‎ Κατηγορία:Ιδρύσεις ομάδων καλαθοσφαίρισης το 1976
Καβάρνια
Η Καβάρνια (ιταλικά: Cavargna) είναι ιταλικός δήμος στην Επαρχία του Κόμο, στην περιφέρεια της Λομβαρδίας.
Grumman FF
Το Grumman FF "Fifi" (η κατασκευάστρια εσωτερικά το ονόμαζε G-5) ήταν μονοκινητήριο διπλάνο μαχητικό της δεκαετίας του 1930 το οποίο επιχειρούσε από τα αεροπλανοφόρα του Πολεμικού Ναυτικού των ΗΠΑ, Ήταν τα πρώτα στην ιστορία αεροσκάφη αεροπλανοφόρων με ανασυρόμενο σύστημα προσγείωσης. Αριθμός Grumman FF παρήχθη κατόπιν αδείας στον Καναδά (εγχώρια ο τύπος ονομάζονταν Goblin) ενώ αρκετά εξήχθησαν στην Ισπανία, όπου έλαβαν μέρος σε επιχειρήσεις κατά την διάρκεια του εμφυλίου πολέμου (σε ισπανική υπηρεσία ονομάζονταν Delfin (δελφίνια)).
Σχεδιασμός και ανάπτυξη
Το FF-1 ήταν το πρώτο αεροσκάφος που σχεδίασε εξ ολοκλήρου η Grumman για το Ναυτικό. Αρχικά είχε ζητηθεί η ενσωμάτωση του ανασυρόμενου συστήματος προσγείωσης του αναγνωριστικού O2U-1 στα υπάρχοντα μαχητικά Boeing F4B, όμως αντί αυτού η Grumman πρότεινε την ανάπτυξη ενός εντελώς νέου αεροσκάφους. Το πρωτότυπο XFF-1 πραγματοποίησε την παρθενική του πτήση στις 29 Δεκεμβρίου 1931. Επρόκειτο για ένα διπλάνο ολομεταλλικής κατασκευής, με πτέρυγες που είχαν στο μεγαλύτερο μέρος τους υφασμάτινη επικάλυψη. Αρχικά προωθούνταν από αστεροειδή κινητήρα Wright R-1820-E Cyclone των 616 hp, όμως αυτός αντικαταστάθηκε αργότερα από τον ισχυρότερο Wright R-1820-F Cyclone των 750 hp χάρη στον οποίο έφθασε την ταχύτητα των 323 km/h.
Στις 19 Δεκεμβρίου 1932 δόθηκε παραγγελία για την κατασκευή 27 διθέσιων FF-1 (G-5). Εν τω μεταξύ είχε ολοκληρωθεί και το δεύτερο πρωτότυπο, το οποίο ήταν αναγνωριστικό (αγγλ. scout και ονομάζονταν XSF-1 (G-6). Παρήχθησαν 33 αεροσκάφη αυτής της έκδοσης, που διέφεραν από τα μαχητικά κυρίως ως προς τον εσωτερικό εξοπλισμό και τον κινητήρα (R-1820-84 Cyclone αντί του R-1820-78). Επίσης ολοκληρώθηκε ένα πρωτότυπο (το XSF-2) με κινητήρα Pratt & Whitney R-1830 Wasp αντί για τον Cyclone.
Επιχειρησιακή ιστορία
Τον Ιούνιο του 1933 παρέλαβε τον τύπο πρώτη επιχειρησιακή μονάδα, η VF-5B επί του αεροπλανοφόρου USS Lexington. Τα πληρώματα αποκαλούσαν συχνά τα FF-1 με το παρατσούκλι "Fifi". Οι παραδόσεις των SF-1 ξεκίνησαν στις 30 Μαρτίου 1934, επίσης σε μονάδα επί του Lexington. Στα τέλη του 1936 το Ναυτικό απέσυρε τα FF-1 και SF-1 από τις μονάδες πρώτης γραμμής και τα διέθεσε σε εφεδρικούς σχηματισμούς, όπου και παρέμειναν σε χρήση μέχρι τις αρχές της δεκαετίας του 1940. Αργότερα αρκετά αεροσκάφη μετατράπηκαν σε εκπαιδευτικά (FF-2).
Η Canadian Car & Foundry Co ολοκλήρωση κατόπιν αδείας 52 αεροσκάφη. Άλλα 32 εξήχθησαν στην Ισπανία και χρησιμοποιήθηκαν από την αεροπορία των Δημοκρατικών στον εμφύλιο. Αποδείχθηκαν κατώτερα σε επιδόσεις συγκριτικά με τα μαχητικά των αντιπάλων και υπέστησαν σημαντικές απώλειες. Όταν ξέσπασε ο Δεύτερος Παγκόσμιος Πόλεμος, η Βασιλική Καναδική Αεροπορία ενέταξε στην δύναμή της 15 αεροσκάφη προερχόμενα από την Canadian Car & Foundry Co.
Από ένα αεροσκάφος για αξιολόγηση παρέλαβαν επίσης η Ιαπωνία, το Μεξικό και η Νικαράγουα. Το τελευταίο ανακτήθηκε το 1961 και μετά την ολοκλήρωση της αποκατάστασής του εκτίθεται σήμερα στο Εθνικό Μουσείο Ναυτικής Αεροπορίας (National Museum of Naval Aviation) της Πενσακόλα στην Φλόριντα.
Βιβλιογραφία
FF Κατηγορία:Εμβολοκινητήρια στρατιωτικά αεροσκάφη Κατηγορία:Αεροσκάφη ναυτικής αεροπορίας Κατηγορία:Αεροσκάφη του Μεσοπολέμου
Οικογένεια Αργέντη
Η Οικογένεια Αργέντη ήταν αριστοκρατική οικογένεια από τη Γένοβα της Ιταλίας (Argenti/-e δηλαδή «Αργυρού», πρβλ. τα σύγχρονα ιταλικά επώνυμα Αρτζέντο και Αρτζέντι), που εγκαταστάθηκε στη Χίο επί Γενουατοκρατίας της νήσου, το 1346, και εξελληνίσθηκε με την πάροδο των αιώνων. Αναφέρεται σε παλιότερες πηγές και ως «οι Αργένται». «Αργένται» υπήρχαν και στη Βυζαντινή Αυτοκρατορία ακόμα παλαιότερα, πριν το έτος 1205, ως Ρωμαιοκαθολικοί αξιωματούχοι της αυτοκρατορίας. Ανάμεσα στα πολλά επιφανή μέλη της Οικογένειας Αργέντη συγκαταλέγονται τα παρακάτω πρόσωπα:
Βιβλιογραφία
Αργεντη
Κάτω Δασόλοφος Λάρισας
Ο Κάτω Δασόλοφος είναι οικισμός της Περιφερειακής Ενότητας Λάρισας, στην Περιφέρεια Θεσσαλίας. Διοικητικά ανήκει στην Κοινότητα Δασολόφου, της Δημοτικής Ενότητας Πολυδάμαντα και υπάγεται στον Δήμο Φαρσάλων.
Γεωγραφικές πληροφορίες
Ο Κάτω Δασόλοφος Λάρισας  βρίσκεται σε υψόμετρο 171 μέτρων και έχει πληθυσμό 57 κατοίκων, σύμφωνα με την Απογραφή του 2011.
Παραπομπές
Κατηγορία:Χωριά του νομού Λάρισας Κατηγορία:Δήμος Φαρσάλων
Αριθμητική παράσταση
Στα μαθηματικά, αριθμητική παράσταση είναι μια ακολουθία από τα ψηφία 0\ldots 9 και σύμβολα τα σύμβολα για την πρόσθεση (+), αφαίρεση (-), πολλαπλασιασμό (\times), διαίρεση (/), ύψωση σε δύναμη (\hat{\ }) και παρενθέσεις (), που ικανοποιεί κάποιους κανόνες ώστε να θεωρείται έγκυρη. Για παράδειγμα, η ακολουθία είναι μία έγκυρη ακολουθία, ενώ η ακολουθία δεν είναι έγκυρη.
Αυστηρά, οι έγκυρες αριθμητικές παραστάσεις ορίζονται ως μία γλώσσα χωρίς συμφραζόμενα.
Για τις έγκυρες αριθμητικές παραστάσεις ορίζεται η τιμή της παράστασης ακολουθώντας μία αυστηρά ορισμένη ακολουθία εκτέλεσης πράξεων. Η συμβατική σειρά εκτέλεσης είναι η εξής: πρώτα υπολογίζουμε τις δυνάμεις, έπειτα τους πολλαπλασιασμούς και διαιρέσεις και τέλος κάνουμε προσθέσεις και αφαιρέσεις. Αν όμως υπάρχουν παρενθέσεις τότε προηγούνται οι πράξεις μέσα σ' αυτές με την παραπάνω σειρά.
Παράδειγμα Υπολογισμού Τιμής
Θα υπολογίσουμε την τιμή της παράστασης:
2. και αντικαθιστούμε με τα ενδιάμεσα αποτελέσματα:
Βήμα 2ο: Υπολογίζουμε τις δυνάμεις: 1.
Βήμα 3ο: Εκτελούμε τους πολλαπλασιασμούς και τις διαιρέσεις: 1.
Βήμα 4ο: Εκτελούμε τις προσθέσεις και τις αφαιρέσεις με τη σειρά που γράφονται:
Εμομένως, το 7 είναι η τιμή της παραπάνω αριθμητικής παράστασης.
Παρατηρήστε ότι κατά την αντικατάσταση, όταν ένα ενδιάμεσο αποτέλεσμα έχει πρόσημο (ή είναι κλάσμα) γράφεται σε παρένθεση. Οι παρενθέσεις αυτές απαλείφονται οριστικά ακριβώς πριν από την εκτέλεση των προσθέσεων, την στιγμή δηλαδή που η αριθμητική παράσταση είναι ένα αλγεβρικό άθροισμα.
Ορισμός ως γλώσσα χωρίς συμφραζόμενα
Οι έγκυρες αριθμητικές παραστάσεις μπορούν να οριστούν ως την εξής γλώσσα χωρίς συμφραζόμενα με μη-τερματικά σύμβολα (S, \mathit{Op}, Z, D):
Παραπομπές
Κατηγορία:Άλγεβρα
Κυριάκος Μαμιδάκης
Παραπομπές
Κατηγορία:Έλληνες επιχειρηματίες
Τσεράνο ντ'Ιντέλβι
Το Τσεράνο ντ'Ιντέλβι (ιταλικά: Cerano d'Intelvi) είναι ιταλικός δήμος στην Επαρχία του Κόμο, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Κόμο
Τσερμενάτε
Παραπομπές
Κατηγορία:Δήμοι της Επαρχίας του Κόμο
Πσέντετς
Το Πσέντετς (πολωνικά: Przedecz, Moosburg) είναι ιστορική πόλη του Πόβιατ Κόουο, στο Βοεβοδάτο Μείζονος Πολωνίας της Πολωνίας. Ο πληθυσμός του είναι 1.621 κάτοικοι (2020).
Γεωγραφία
αριστερά|μικρογραφία| Λίμνη Πσέντετς Η πόλη βρίσκεται στην κεντρική Πολωνία, στο μέσο του δρόμου μεταξύ των πόλεων Χόντετς και Κουοντάβα. Βρίσκεται περίπου 75 χιλιόμετρα βορειοδυτικά του Λοτζ, 150 χιλιόμετρα δυτικά της Βαρσοβίας και 130 χιλιόμετρα ανατολικά του Πόζναν.
Η νοτιοανατολική πλευρά του Πσέντετς συνορεύει με την όχθη της λίμνης Πσέντετς. Σε κοντινή απόσταση βρίσκεται μια από τις πηγές του ποταμού Νότετς.
Αθλητισμός
Η τοπική ποδοσφαιρική ομάδα είναι η Μπάστα Πσέντετς. Αγωνίζεται στα κατώτερα πρωταθλήματα.
Εξωτερικοί σύνδεσμοι
Κατηγορία:Πόλεις της Πολωνίας Κατηγορία:Πόλεις του Βοεβοδάτου Μείζονος Πολωνίας Κατηγορία:Βοεβοδάτο Κουγιαβίας-Μπζεστς Κατηγορία:Κυβερνείο Βαρσοβίας Κατηγορία:Βοεβοδάτο Βαρσοβίας (1919-1939) Κατηγορία:Βοεβοδάτο Πομερανίας (1919-1939) Κατηγορία:Τοποθεσίες του Ολοκαυτώματος στην Πολωνία
Τσερνόμπιο
Παραπομπές
Κατηγορία:Δήμοι της Επαρχίας του Κόμο
Αγρογλυφικά
Αγρογλυφικό είναι ένα αρκετά μεγάλο σχέδιο, που δημιουργήθηκε από την ισοπέδωση μιας καλλιέργειας, όπως το σιτάρι, το κριθάρι, η σίκαλη, το καλαμπόκι ή η ελαιοκράμβη. Τα αγρογλυφικά αναφέρονται επίσης ως σχηματισμοί των καλλιεργειών, διότι δεν έχουν πάντοτε κυκλικό σχήμα. Αν και η ακριβής ημερομηνία, που τα αγρογλυφικά άρχισαν να εμφανίζονται, είναι άγνωστη, οι τεκμηριωμένες περιπτώσεις έχουν αυξηθεί σημαντικά από τη δεκαετία του 1970 και μετά. Είκοσι έξι χώρες κατέληξαν στην αναφορά περίπου δέκα χιλιάδων αγρογλυφικών, κατά το τελευταίο τρίτο του 20ου αιώνα και το 90% αυτών βρίσκονταν στη νότια Αγγλία. Πολλοί από τους σχηματισμούς, που εμφανίζονται στην περιοχή, είναι κοντά σε αρχαία μνημεία, όπως το Στόουνχεντζ. Σύμφωνα με μία μελέτη, σχεδόν τα μισά από όλα τα αγρογλυφικά, που βρέθηκαν στο Ηνωμένο Βασίλειο το 2003, βρισκόταν σε ακτίνα 15 χλμ. από το Avebury. Οι σχηματισμοί συνήθως γίνονται τη νύχτα, αλλά έχουν επίσης γίνει και κατά τη διάρκεια της ημέρας.
Πώς κατασκευάζεται ένα αγρογλυφικό
Η πιο ευρέως γνωστή μέθοδος για ένα άτομο ή μία ομάδα να κατασκευάσει ένα αγρογλυφικό, είναι να δέσει στο ένα άκρο του ένα σχοινί σε ένα σταθερό σημείο και το άλλο άκρο σε ένα αυτοκίνητο ή τρακτέρ, το οποίο χρησιμοποιείται για να «πατήσει» τα φυτά. Πιο πρόσφατες μέθοδοι περιλαμβάνουν τη χρήση ενός κυλίνδρου ισοπέδωσης. Ορισμένοι σχηματισμοί των καλλιεργειών δημιουργούνται από εταιρείες, που τα χρησιμοποιούν ως διαφήμιση.
Καιρός
Μερικοί άνθρωποι έχουν προτείνει, ότι τα αγρογλυφικά είναι το αποτέλεσμα έκτακτων μετεωρολογικών φαινομένων. Η υπόθεση αυτή πιθανόν να προήλθε από μια δημοσίευση του 1880 στο περιοδικό Nature από τον ερευνητή και ερασιτέχνη επιστήμονα John Rand Capron. Μέρος της δημοσίευσης επανεμφανίστηκε τον Ιανουάριο του 2000 στο τεύχος του περιοδικού της Μετεωρολογίας:
Παραφυσικά φαινόμενα
Αφότου τράβηξαν το ενδιαφέρον των μέσων ενημέρωσης τη δεκαετία του 1970, τα αγρογλυφικά έχουν γίνει αντικείμενα διαφόρων υποθέσεων από διάφορους ερευνητές παραφυσικών ή ουφολογικών φαινομένων. Οι εξηγήσεις που δίνονται, κυμαίνονται από εκκεντρικά μετεωρολογικά φαινόμενα έως και μηνύματα από εξωγήινα όντα. Μερικοί έχουν συσχετίσει τα αγρογλυφικά με την υπόθεση της Γαίας, υποστηρίζοντας, ότι η γη είναι πραγματικά ζωντανή και ότι τα αγρογλυφικά είναι μηνύματα ή αντιδράσεις σε ερεθίσματα όπως η υπερθέρμανση του πλανήτη και η ανθρώπινη ρύπανση.
Η κύρια κριτική της εικαζόμενης μη ανθρώπινης δημιουργίας των αγρογλυφικών είναι, ότι ενώ η απόδειξη της προέλευσης αυτής, εκτός από μαρτυρίες αυτοπτών μαρτύρων, είναι ουσιαστικά απούσα, σε μερικές περιπτώσεις διαπιστώθηκε ότι ήταν το έργο φαρσέρ. Υπήρξαν περιπτώσεις στις οποίες οι ερευνητές δήλωσαν, ότι τα αγρογλυφικά είναι «αληθινά πράγματα», μόνο και μόνο για να βρεθούν αντιμέτωποι με τους ανθρώπους που τα δημιούργησαν. Απαντώντας στις τοπικές πεποιθήσεις, ότι τα «εξωγήινα όντα» ή ΑΤΙΑ ήταν υπεύθυνα για τα αγρογλυφικά που εμφανίζονται στην Ινδονησία, η κυβέρνηση και η Εθνική Υπηρεσία Αεροναυτικής και Διαστήματος (LAPAN) τα χαρακτήρισε σαν ανθρώπινα κατασκευάσματα. Ο Thomas Djamaluddin, ερευνητής και καθηγητής της αστρονομίας και αστροφυσικής στο LAPAN δήλωσε: «Αυτό το κάτι δεν μπορεί να αποδειχθεί επιστημονικά».
Δραστηριότητα των ζώων
Το 2009, ο Γενικός Εισαγγελέας του νησιωτικού κράτους της Τασμανίας της Αυστραλίας δήλωσε, ότι καγκουρό είχαν βρεθεί να δημιουργούν αγρογλυφικά σε χωράφια με παπαρούνες, που καλλιεργούνται ειδικά για ιατρική χρήση (όπιο), αφού τις είχαν φάει.
Εξωτερικοί σύνδεσμοι
Κατηγορία:Φαινόμενα Κατηγορία:Ψευδοεπιστήμες Κατηγορία:Βανδαλισμός
Βαγιαζίτ Οσμάν
Ο Βαγιαζίτ Οσμάν, γνωστός και ως Οσμάν Βαγιαζίτ Οσμάνογλου (τούρκικα: Osman Bayezid Osmanoğlu, 23 Ιουνίου 1924 - 6 Ιανουαρίου 2017), ήταν ο 44ος επικεφαλής του αυτοκρατορικού Οίκου των Οσμάν, που κυβέρνησε την Οθωμανική Αυτοκρατορία από 1299 έως το 1922, όπου η μοναρχία καταργήθηκε και αντικαταστάθηκε από την Δημοκρατία της Τουρκίας. Είναι ο δεύτερος γιος του εγγονού του σουλτάνου Αμπντούλ Μετζίτ Α΄, Ιμπραήμ Τεβφίκ (1874 - 1931), από την τέταρτη σύζυγό του, Χατιτζέ Σαντιγιέ Χανίμ. Εάν βασίλευε θα ήταν ο Μεγάλος Σουλτάνος Βαγιαζίτ Γ΄. Ήταν μέλος ενός από τους νεότερους κλάδους του Οίκου των Οσμάν.
Ζωή
Κατηγορία:Τούρκοι
Τσιρίμιντο
Το Τσιρίμιντο (ιταλικά: Cirimido) είναι ιταλικός δήμος στην Επαρχία του Κόμο, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Κόμο
Κάτω Βασιλικά Λάρισας
Γεωγραφικές πληροφορίες
Τα Κάτω Βασιλικά Λάρισας βρίσκονται σε υψόμετρο 258 μέτρων και έχουν πληθυσμό 140 κατοίκων, σύμφωνα με την Απογραφή του 2011. Μέχρι το 1927, ονομάζονταν Κάτω Δουβλατάν.
Παραπομπές
Κατηγορία:Χωριά του νομού Λάρισας Κατηγορία:Δήμος Φαρσάλων
32X
Παρουσιάστηκε από τη Sega τον Ιούνιο του 1994 στο Λας Βέγκας. Η κονσόλα παρουσιάζεται ως επιλογή χαμηλού κόστους για παίκτες που θέλουν να στραφούν σε βιντεοπαιχνίδια των 32 μπιτ. Αναπτύχθηκε λόγω της κυκλοφορίας του Atari Jaguar, καθώς και για να ξεπεράσει τα προβλήματα της ανάπτυξης του Saturn λόγω του ανταγωνισμού που δημιουργούσε η νέα κονσόλα PlayStation.
Το τελικό μηχάνημα διαθέτει δύο επεξεργαστές 32 μπιτ και τρισδιάστατο επεξεργαστή γραφικών.
Κατηγορία:Κονσόλες βιντεοπαιχνιδιών
Γεωγραφικό Διαμέρισμα Στρατσκόνα
Η Στρατσκόνα (αγγλικά: Strathcona) είναι γεωγραφικό διαμέρισμα της Βρετανικής Κολομβίας του Καναδά. Δημιουργήθηκε στις 15 Φεβρουαρίου του 2008 και περιλαμβάνει το βόρειο και το δυτικό τμήμα του πρώην γεωγραφικού διαμερίσματος Comox-Strathcona. Έχει συνολική έκταση 18,329.948 km² (7,077.232 τετραγωνικά μίλια) και πληθυσμό 43.252 κατοίκους με βάση την απογραφή του 2011. Το διοικητικό κέντρο βρίσκεται στην πόλη Κάμπελ Ρίβερ της Βρετανικής Κολομβίας. Επίσης τα περισσότερα από τα νησιά Ντισκάβερι ανήκουν στο γεωγραφικό διαμέρισμα Στρατσκόνα ενώ κάποια που βρίσκονται στο νοτιότερο τμήμα ανήκουν στο γεωγραφικό διαμέρισμα Πάουερ Ρίβερ.
Εξωτερικοί Σύνδεσμοι
Στρ
Κλαΐνο κον Οστένο
Το Κλαΐνο κον Οστένο (ιταλικά: Claino con Osteno) είναι ιταλικός δήμος στην Επαρχία του Κόμο, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Κόμο
Ειδωλολατρικό τείχος του όρους Σαιντ-Οντίλ
Το ειδωλολατρικό τείχος είναι ένα αρχαίο τείχος που βρίσκεται στο όρος Σαιντ-Οντίλ, ένα από τα Βόσγια όρη, στο νομό του Κάτω Ρήνου, με υψόμετρο 764 μέτρα. Στην περιοχή δεσπόζει ένα μοναστήρι που ιδρύθηκε από την Αγία Οντίλ, με θέα στην πεδιάδα της Αλσατίας.
Περιγραφή
Το ειδωλολατρικό τείχος είναι ένα τείχος συνολικού μήκους 10,5 χιλιομέτρων γύρω από το οροπέδιο του όρους Σαιντ-Οντίλ. Αποτελείται από περίπου 300.000 κυκλωπικές τετράγωνες πλάκες από ψαμμίτη και έχει πλάτος μεταξύ 1,60 και 1,80 μέτρα. Το ύψος του φθάνει τα 3 μέτρα. Τα τεμάχια ψαμμίτη που αποτελούν το τείχος εξορύχτηκαν στην περιοχή και τα επεξεργάστηκαν στην κορυφή του οροπεδίου. Σε όλο το μήκος του τείχους υπάρχουν ανοικτά λατομεία.
Αρχαία ιστορία
αριστερά|μικρογραφία|250x250εσ|Τμήμα του τείχους Κατά τους Κελτικούς χρόνους, το όρος Σαιντ-Οντίλ ονομαζόταν Altitona, δηλαδή «ψηλό βουνό» και ήταν χώρος λατρείας των Κελτών. Κέλτες, Ρωμαίοι και Αλαμαννοί έχτισαν φρούριο στην κορυφή.
Η κατασκευή με κυκλωπικές πέτρες που συνδέονται με διπλά συρταρωτά ξύλινα στηρίγματα έχει προκαλέσει πολλά ερωτηματικά. Θεωρείται ότι το τείχος ανεγέρθηκε κατά την πρωτο-κελτική ή κελτική περίοδο, δηλαδή ανάμεσα στο 1000 και το 100 π.Χ. Δύο μεγάλες αποκαταστάσεις είναι γνωστές, μία τον 4ο και μία τον 10ο αιώνα. μικρογραφία|250x250εσ|Ίχνη των παλιών συναρμογών Πρόσφατα, οι ερευνητές μπόρεσαν να ορίσουν μια σημαντική περίοδο αποκατάστασης του τείχους στον 7ο αιώνα. Το 2001, δενδροχρονολογικές αναλύσεις των ξύλινων στηριγμάτων που βρέθηκαν στο τείχος χρονολογήθηκαν από αυτή την περίοδο, που συμπίπτει με την κατασκευή του μοναστηριού. Αυτό δεν σημαίνει, ωστόσο, ότι το τείχος κατασκευάστηκε εκείνη την εποχή, οι ξύλινοι αυτοί πίροι θεωρείται ότι αποτελούν μέρος ενός έργου αποκατάστασης του τείχους και δεν υπάρχουν ακόμη στοιχεία που να αποδεικνύουν με βεβαιότητα την ακριβή χρονική στιγμή της δημιουργίας του.
Αυτό το κολοσσιαίο έργο παραμένει ένα αίνιγμα. Δεν γνωρίζουμε ποιος έχτισε αυτό το γιγάντιο περίβλημα σε αυτό το μέρος που περιλαμβάνει μία μόνο πηγή, με χαμηλή ροή. Οι ανασκαφές δεν έδωσαν πειστικά αποτελέσματα. Όπιντουμ του πολιτισμού Λα Τεν, καταφύγιο για τους πληθυσμούς της πεδιάδας, ιερός περίβολος ... Οι υποθέσεις δεν λείπουν.
Το τείχος χαρακτηρίστηκε ως ιστορικό μνημείο από τον κατάλογο των ιστορικών μνημείων του 1840 και «Αρχαιολογικός χώρος εθνικού ενδιαφέροντος» το 1987. Μετά τις αρχαιολογικές ανασκαφές που διεξήχθησαν από το 1991 έως το 1994, ξεκίνησε ένα πρόγραμμα αποκατάστασης, σε συνεργασία με το κράτος, το Γενικό Συμβούλιο και την Περιφέρεια της Αλσατίας.
Παραπομπές
Κατηγορία:Αλσατία Κατηγορία:Τείχη στη Γαλλία
Κολόννο
Το Κολόννο (ιταλικά: Colonno) είναι ιταλικός δήμος στην Επαρχία του Κόμο, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Κόμο
Κολβέρντε
Το Κολβέρντε (ιταλικά: Colverde) είναι ιταλικός δήμος στην Επαρχία του Κόμο, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Κόμο
Γεωγραφικό Διαμέρισμα Νανάιμο
Το Νανάιμο (αγγλικά: Nanaimo) είναι γεωγραφικό διαμέρισμα και βρίσκεται στην ανατολική ακτή της Νήσου Βανκούβερ του Καναδά. Συνορεύει στα νότια με το γεωγραφικό διαμέρισμα Κάουισον Βάλεϊ, στα δυτικά με το Άλμπερνι-Κλεϊοκουότ και στα βορειοδυτικά με το Κόμοξ Βάλεϊ. Το διοικητικό κέντρο βρίσκεται στην πόλη Νανάιμο της Βρετανικής Κολομβίας. Έχει επίσης συνολική έκταση 2.038,01 τ.χλμ. και συνολικό πληθυσμό 146.574 κατοίκους με βάση την απογραφή του 2011.
Το γεωγραφικό διαμέρισμα Νανάιμο ιδρύθηκε στις 24 Αυγούστου του 1967. Μέλη του είναι πόλεις, κωμοπόλεις, περιφέρειες και οκτώ εκλογικές περιοχές που περιέχουν μη ενσωματωμένες κοινότητες. Το Νανάιμο έχει και χειρίζεται το Nanaimo Regional Transit System το οποίο παρέχει διαδρομές με συμβατικά τοπικά λεωφορεία.
Καλλονή Άρτας
Η Καλλονή Άρτας (παλαιότερη ονομασία Πολιάνα ) είναι ορεινό χωριό με 94 κατοίκους (απογραφή 2011), σε υψόμετρο 348 μέτρων, στο νομό Άρτας. Είναι χτισμένο στην πλαγιά των Τζουμέρκων και περιβάλλεται από πλούσιο πράσινο. Κεντρικός ναός ο Ιερός Ναός Αγίου Μηνά. Το χωριό υπάγεται στο δήμο Κεντρικών Τζουμέρκων και αποτελεί μέρος της τοπικής κοινότητας Κυψέλης.
Εξωτερικοί σύνδεσμοι
Κατηγορία:Χωριά του νομού Άρτας Κατηγορία:Δήμος Κεντρικών Τζουμέρκων
Κόρριντο
Το Κόρριντο (ιταλικά: Corrido) είναι ιταλικός δήμος στην Επαρχία του Κόμο, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Κόμο
Αντίδραση Ντιλς-Άλντερ
Η αντίδραση Ντιλς-Άλντερ (ΝΑ) (Diels–Alder reaction) είναι μια οργανική αντίδραση (ειδικότερα, μια [4+2] κυκλοπροσθήκη (cycloaddition)) μεταξύ ενός συζυγούς αλκαδιενίου και ενός υποκατεστημένου αλκενίου, που συνήθως ονομάζεται το διενόφιλο, για να σχηματίσει ένα υποκατεστημένο σύστημα κυκλοεξενίου. Πρωτοπεριγράφτηκε από τους Ότο Ντίλς και Κουρτ Άλντερ το 1928 και για αυτή την εργασία τους τιμήθηκαν με το βραβείο Νόμπελ το 1950. Η αντίδραση Ντιλς-Άντλερ είναι ιδιαίτερα χρήσιμη στην συνθετική οργανική χημεία ως μια αξιόπιστη μέθοδος σχηματισμού εξαμελών συστημάτων με καλό έλεγχο τοπικών και στερεοχημικών ιδιοτήτων. Η έννοια αυτή έχει επίσης εφαρμοστεί σε άλλα συστήματα π, όπως στα καρβονύλια και τις ιμίνες, για να δώσουν τις αντίστοιχες ετεροκυκλικές ενώσεις, γνωστή ως η ετεροαντίδραση Ντιλς-Άλντερ (hetero-Diels–Alder reaction). Οι αντιδράσεις Ντιλς-Άλντερ μπορεί να είναι αντιστρεπτές κάτω από συγκεκριμένες συνθήκες· η αντίστροφη αντίδραση είναι γνωστή ως αντίστροφη αντίδραση Ντιλς-Άλντερ (retro-Diels–Alder reaction).
Ο μηχανισμός της αντίδρασης
Η αντίδραση είναι ένα παράδειγμα μιας συντονισμένης περικυκλικής αντίδρασης (concerted pericyclic reaction). Πιστεύεται ότι λαμβάνει χώρα μέσω μιας μοναδικής, κυκλικής μεταβατικής κατάστασης, χωρίς τη δημιουργία ενδιαμέσων προϊόντων κατά τη διάρκεια της πορείας της αντίδρασης. Ως τέτοια, η αντίδραση Ντιλς-Άντλερ διέπεται από μελέτες τροχιακής συμμετρίας: ταξινομείται ως μια [4πS+2πS] κυκλοπροσθήκη, που δείχνει ότι προχωράει μέσω της συνμετωπικής (suprafacial)/συνμετωπικής αλληλεπίδρασης ενός συστήματος 4π ηλεκτρονίου με ένα σύστημα 2π ηλεκτρονίου, μια αλληλεπίδραση που επιτρέπεται θερμικά ως μια κυκλοπροσθήκη 4n+2.
Μια μελέτη των συνοριακών μοριακών τροχιακών (frontier molecular orbitals) (FMO) των αντιδρώντων ερμηνεύει γιατί συμβαίνει αυτό. Σημειώνουμε ότι για μια ‘κανονική’ ηλεκτρονική απαίτηση στην αντίδραση Ντιλς-Άλντερ, το ηλεκτρονικά πλούσιο Ψ2 του διενίου είναι το υψηλότερα κατειλημμένο μοριακό τροχιακό (highest occupied molecular orbital ή HOMO), ενώ το φτωχό ως προς ηλεκτρόνια π* του διενοφίλου είναι το χαμηλότερο μη κατειλημμένο μοριακό τροχιακό (lowest unoccupied molecular orbital ή LUMO). Όμως, το ενεργειακό χάσμα μεταξύ HOMO-LUMO είναι τέτοιο που οι ρόλοι μπορεί να αντιστραφούν εναλλάσσοντας το μοτίβο υποκατάστασης: δηλαδή, το Ψ3 του διενίου μπορεί να θεωρηθεί ως το LUMO αν υποκαταστάτες της ομάδας δέκτη ηλεκτρονίων (electron withdrawing group ή EWG) το κάνουν αρκετά φτωχό ηλεκτρονικά και οι ομάδες δότες ηλεκτρονίων (electron donating groups ή EDGs) αυξήσουν επαρκώς την ενέργεια του συμπληρωμένου π τροχιακού του διενοφίλου για να το κάνουν HOMO. Ένα τέτοιο σενάριο ορίζεται ως μια αντίδραση Ντιλς-Άλντερ αντίστροφης ηλεκτρονικής απαίτησης. Ανεξάρτητα από το σε ποια κατάσταση ανήκουν, τα HOMO και LUMO των συστατικών είναι σε φάση και μια δεσμική αλληλεπίδραση καταλήγει όπως μπορεί να ιδωθεί στο παρακάτω διάγραμμα. Επειδή τα αντιδρώντα είναι στη βασική κατάσταση, η αντίδραση ξεκινά θερμικά και δεν απαιτεί ενεργοποίηση από το φως.
Η «ισχύουσα άποψη»  είναι ότι οι περισσότερες αντιδράσεις Ντιλς-Άλντερ προχωρούν μέσω ενός συντονισμένου μηχανισμού το θέμα, όμως έχει αμφισβητηθεί πλήρως. Παρά το γεγονός ότι η μεγάλη πλειοψηφία των αντιδράσεων Ντιλς-Άλντερ εμφανίζονται στερεοειδικές, η προσθήκη συν των δύο συστατικών, ένα διριζικό (diradical) ενδιάμεσο έχει προταθεί (και υποστηρίζεται με υπολογιστικές ενδείξεις) με βάση το ότι η παρατηρούμενη στερεοεξειδίκευση δεν αποκλείει μια προσθήκη δύο σταδίων που περιλαμβάνει ένα ενδιάμεσο που μετατρέπεται σε προϊόν πιο γρήγορα από ότι μπορεί να περιστραφεί για να επιτρέψει την αντιστροφή της στερεοχημείας.
Υπάρχει μια σημαντική βελτίωση απόδοσης όταν κάποιες αντιδράσεις Ντιλς-Άλντερ εκτελούνται στο νερό, καθώς και σε άλλους πολικούς διαλύτες όπως το διμεθυλοφορμαμίδιο και η αιθυλενογλυκόλη. Η αντίδραση του κυκλοπενταδιενίου και της βουτενόνης για παράδειγμα είναι 700 φορές πιο γρήγορη στο νερό σχετικά με το 2,2,4-τριμεθυλοπεντάνιο. Αρκετές εξηγήσεις για αυτό το φαινόμενο έχουν προταθεί, όπως μια αύξηση στην αποτελεσματική συγκέντρωση λόγω της υδρόφοβης πλήρωσης ή της σταθεροποίησης του δεσμού υδρογόνου της μεταβατικής κατάστασης.
Τοποεπιλεκτικότητα
Η ανάλυση FMO έχει επίσης χρησιμοποιηθεί για να εξηγήσει τα παρατηρούμενα μοτίβα τοποεπιλεκτικότητας στις αντιδράσεις Ντιλς-Άλντερ των υποκατεστημένων συστημάτων. Ο υπολογισμός της ενέργειας και των συντελεστών τροχιακών των συνοριακών τροχιακών των συστατικών δίνει μια εικόνα που συμφωνεί καλά με την πιο ευθεία ανάλυση των φαινομένων συντονισμού των υποκαταστατών. Αν θεωρήσουμε ότι τα κέντρα με τους μεγαλύτερους συντελεστές συνοριακών τροχιακών θα αντιδράσουν πιο εύκολα όταν ταιριάζουν παρά το αντίθετο (δηλαδή ο μέγιστος συντελεστής HOMO θα αντιδράσει πιο εύκολα με τον μέγιστο συντελεστή LUMO), μπορούμε να προβλέψουμε εύκολα το κύριο ισομερές θέσης που θα καταλήξει από ένα δεδομένο ζεύγος διένιου-διενόφιλου.
Παραδείγματος χάρη, σε ένα σενάριο κανονικής απαίτησης, ένα διένιο που φέρει ένα EDG στο C1 έχει τον μέγιστο του συντελεστή HOMO στο C4, ενώ το διενόφιλο έχει τον μέγιστο συντελεστή LUMO στο C2. Η σύζευξη αυτών των δύο συντελεστών δίνει το «όρθο» προϊόν όπως φαίνεται στην περίπτωση 1 στην παρακάτω εικόνα. Ένα διένιο υποκατεστημένο στο C2 όπως στην περίπτωση 2 παρακάτω έχει τον μέγιστο συντελεστή HOMO στο C1, οδηγώντας στο «πάρα» προϊόν. Παρόμοιες αναλύσεις για τα αντίστοιχα σενάρια αντίστροφης απαίτησης οδηγούν σε ανάλογα προϊόντα όπως φαίνεται στις περιπτώσεις 3 και 4. .
Στερεοεπιλεκτικότητα
Οι αντιδράσεις Ντιλς-Άλντερ, ως συντονισμένες κυκλοπροσθήκες, είναι στερεοειδικές, δηλαδή οι στερεοχημικές πληροφορίες στα αντιδρώντα διατηρούνται στα προϊόντα. E- και Z-διενόφιλα, παραδείγματος χάρη, οδηγούν σε σύμπλοκα με αντίστοιχη συν (syn) ή αντί (anti)-στερεοχημεία:
Ασύμμετρα διενόφιλα συνεπάγονται δύο διαφορετικές πιθανές μεταβατικές καταστάσεις, που λέγονται ένδο (endo) και έξω (exo) καταστάσεις μετάβασης, που η καθεμιά της οδηγεί σε σύμπλοκα διαφορετικής στερεοχημείας. Στην ένδο κατάσταση μετάβασης, ο υποκαταστάτης στο διενόφιλο προσανατολίζεται προς το διενικό σύστημα π, ενώ στην έξω προσανατολίζεται μακριά από αυτό. Για σενάρια κανονικής απαίτησης Ντιλς-Άλντερ, με υποκαταστάτες που απομακρύνουν ηλεκτρόνια όπως σε καρβονύλια προσδεδεμένα στο διενόφιλο, η κατάσταση ένδο μετάβασης προτιμάται συνήθως, αν και συχνά είναι πιο στερεοχημικά γεμάτη. Αυτή η προτίμηση είναι γνωστή ως ο κανόνας Άλντερ (Alder rule). Η ένδο επιλεκτικότητα είναι συνήθως υψηλότερη για συμπαγή διενόφιλα όπως ο μηλεϊνικός ανυδρίτης και η βενζοκινόνη· για άλλες ενώσεις, όπως οι ακρυλικές και οι κροτωνικές, η επιλεκτικότητα δεν εκφράζεται πολύ. Η πιο πλατιά αποδεκτή εξήγηση για την προέλευση αυτού του φαινομένου είναι μια προτιμώμενη αλληλεπίδραση μεταξύ του π συστήματος του διενοφίλου υποκαταστάτη και του διενίου (με τον όρο δευτεροταγή τροχιακά φαινόμενα (secondary orbital effects)), αν και διπολικές έλξεις καθώς και δυνάμεις Βαν Ντερ Βάαλς μπορεί να παίζουν ρόλο επίσης.
Συχνά, όπως με τα πολύ υποκατεστημένα διένια ή τα πολύ ογκώδη διενόφιλα, τα στερεοχημικά φαινόμενα μπορούν να επηρεάσουν πολύ την ένδο/έξω επιλεκτικότητα. Τα διενόφιλα με ογκώδεις τελικούς υποκαταστάτες (C1 και C4) μειώνουν τον βαθμό της αντίδρασης, πιθανόν εμποδίζοντας την προσέγγιση του διενίου και του διενοφίλου όμως, ογκώδεις υποκαταστάτες στη θέση C2 ή C3 στην πραγματικότητα αυξάνουν τον βαθμό της αντίδρασης αποσταθεροποιώντας την s-trans διαμόρφωση και εξαναγκάζοντας το διένιο στην δραστική s-cis διαμόρφωση. Παραδείγματος χάρη, το 2-tert-βουτυλο-1,3-βουταδιένιο, είναι is 27 φορές πιο δραστικό από το απλό βουταδιένιο.
Το διένιο
Το διένιο της αντίδρασης Ντιλς-Άλντερ μπορεί να είναι είτε ανοιχτής αλυσίδας είτε κυκλικής και μπορεί να δεχθεί ως ξενιστές πολλούς διαφορετικούς τύπους υποκαταστατών· πρέπει, όμως, να μπορεί να υπάρχει στη s-cis διαμόρφωση, επειδή αυτή είναι το μόνο διαμορφομερές που μπορεί να συμμετάσχει στην αντίδραση. Αν και τα βουταδιένια προτιμούν συνήθως την s-trans διαμόρφωση, για τις περισσότερες περιπτώσεις το φράγμα περιστροφής είναι μικρό (~2–5 kcal/mol).
Ένα εξαιρετικά δραστικό διένιο είναι το 1-μεθοξυ-3-τριμεθυλοσιλοξυ-1,3-βουταδιένιο (1-methoxy-3-trimethylsiloxy-1,3-butadiene), γνωστό και ως διένιο Ντανισέφσκι. Έχει ιδιαίτερη συνθετική χρησιμότητα ως μέσο παροχής συστημάτων α,β–ακόρεστης κυκλοεξενόνης με αφαίρεση του 1-μεθοξυ υποκαταστάτη μετά την αποπροστασία του ενολοσιλυλο αιθέρα (enol silyl ether). Άλλα συνθετικά χρήσιμα παράγωγα του διενίου Ντανισέφσκι περιλαμβάνουν 1,3-αλκοξυ-1-τριμεθυλοσιλοξυ-1,3-βουταδιένια (1,3-alkoxy-1-trimethylsiloxy-1,3-butadienes ή διένια Μπρασάρ (Brassard dienes)) και 1-διαλκυλοαμινο-3-τριμεθυλοσιλοξυ-1,3-βουταδιένια (1-dialkylamino-3-trimethylsiloxy-1,3-butadienes ή διένια Ράουαλ (Rawal dienes)). Η αυξημένη δραστικότητα αυτών και παρόμοιων διενίων είναι αποτέλεσμα των συνεργειακών συνεισφορών από δότες ομάδων στα C1 και C3, αυξάνοντας το HOMO σημαντικά πάνω από αυτό ενός παρεμφερούς μονοϋποκατεστημένου διενίου.
Το διενόφιλο
Σε μια αντίδραση normal demand Ντιλς-Άλντερ, το διενόφιλο έχει μια ομάδα που απωθεί ηλεκτρόνια σε συνδυασμό με το αλκένιο· σε ένα σενάριο inverse-demand, το διενόφιλο συνδυάζεται με μια ομάδα δότη ηλεκτρονίων. Τα διενόφιλα μπορούν να επιλεγούν να περιέχουν μια "masked functionality". Το διενόφιλο υφίσταται μια αντίδραση Ντιλς-Άλντερ με ένα διένιο εισάγοντας μια τέτοια λειτουργικότητα στο μόριο του προϊόντος. Μια σειρά αντιδράσεων ακολουθούν έπειτα για να μετασχηματίσουν τη λειτουργικότητα σε μια επιθυμητή ομάδα. Το τελικό προϊόν δεν μπορεί να παρασκευαστεί σε ένα μοναδικό βήμα DA, επειδή ισοδύναμα διενόφιλα είναι είτε μη δραστικά είναι απρόσιτα. Ένα παράδειγμα μιας τέτοιας προσέγγισης είναι η χρήση του α-χλωροακρυλονιτριλίου (CH2=CClCN). Όταν αντιδρά με ένα διένιο, αυτό το διενόφιλο θα εισάγει μια λειτουργικότητα α-χλωρονιτριλίου στο μόριο του προϊόντος. Αυτό είναι μια "masked functionality" που μπορεί έπειτα να υδρολυθεί για να σχηματίσει μια κετόνη. Το διενόφιλο α-χλωροακρυλονιτρίλιο είναι ένα ισοδύναμο του διενόφιλου ketene (CH2=C=O), το οποίο θα παρήγαγε το ίδιο προϊόν σε ένα βήμα ΝΑ. Το πρόβλημα είναι ότι το ίδιο το κετένιο δεν μπορεί να χρησιμοποιηθεί στις αντιδράσεις ΝΑ, επειδή αντιδρά με διένια κατά ανεπιθύμητο τρόπο (με [2+2] κυκλοπροσθήκη) και συνεπώς πρέπει να χρησιμοποιηθεί η προσέγγιση "masked functionality". Άλλες τέτοιες ενώσεις είναι υποκατάστατα του φωσφονίου (που δίνουν εξωκυκλικούς διπλούς δεσμούς μετά την αντίδραση Βίτιχ (Wittig)), διάφορα σουλφοξείδια και σουλφονύλια (και τα δύο είναι ισοδύναμα του ακετυλενίου) και νιτρομάδες (ισοδύναμα κετενίου).
Ενεργοποίηση οξέος Λιούις
Οξέα Λιούις όπως ο χλωριούχος ψευδάργυρος, το τριφθοριούχο βόριο, ο τετραχλωριούχος ψευδάργυρος, το χλωριούχο αργίλιο κλπ. μπορούν να δράσουν ως καταλύτες των αντιδράσεων Ντιλς-Άλντερ κανονικής απαίτησης σε συντονισμό με το διενόφιλο. Το συμπλοκοποιημένο διενόφιλο γίνεται πιο ηλεκτρόφιλο και πιο δραστικό προς το διένιο, αυξάνοντας τον ρυθμό της αντίδρασης και βελτιώνοντας συχνά την τοποεπιλεκτικότητα και την στερεοεπιλεκτικότητα, επίσης. Η κατάλυση με οξέα Λιούις ενεργοποιεί επίσης τις αντιδράσεις Ντιλς-Άλντερ ώστε να προχωρήσουν σε χαμηλές θερμοκρασίες, δηλαδή χωρίς θερμική ενεργοποίηση.
Ασύμμετρη Ντιλς-Άλντερ
Πολλές μέθοδοι έχουν αναπτυχθεί για να επηρεάσουν την στερεοεπιλεκτικότητα της αντίδρασης Ντιλς-Άλντερ, όπως η χρήση εντιομερών βοηθητικών και η κατάλυση από εναντιομερή οξέα Λιούις ή μικρά οργανικά μορία. Οξαζολιδινόνες του Evans, οξαζαβορολιδίνες (oxazaborolidines),  δις-οξαζολίνη χηλικά χαλκού (bis-oxazoline Cu-chelates), κατάλυση ιμιδαζολίνης, και πολλές άλλες μεθοδολογίες επηρεάζουν την διαστερεοεπιλεκτικότητα και την εναντιοεπιλεκτικότητα των αντιδράσεων Ντιλς-Άλντερ.
Συνθετικές εφαρμογές
Ένα από τα πρώτα και πιο σημαντικά παραδείγματα της αντίδρασης Ντιλς-Άλντερ στην συνολική σύνθεση ήταν από τον Woodward κ.α. συνθέσεις των στεροειδών κορτιζόνη και χοληστερόλη. Η παρακάτω αντίδραση του βουταδιενίου με την κινόνη προμήθευσε γρήγορα τους C και D δακτυλίους του στεροειδούς σκελετού με την επιθυμητή τοποχημεία. Η προσθήκη συν του βουταδιενίου οδήγησε στην επιθυμητή στερεοχημεία της μεθυλομάδας του τελικού στόχου και κατόπιν ενός ευθέως επιμερισμού μπορούσε να επηρεαστεί επιλεκτικά για να δώσει το αναγκαίο σύστημα trans-δεκαλίνης.
Ο Ντανισέφσκι (S. Danishefsky) χρησιμοποίησε μια αντίδραση Ντιλς-Άλντερ για να συνθέσει προφαινικό δινάτριο (disodium prephenate), μια βιοσυνθετική πρόδρομη ένωση των αμινοξέων φαινυλαλανίνης και τυροσίνης, το 1979. Αυτή η σειρά είναι αξιοσημείωτη ως μία από τις πρώτες που χαρακτηρίζουν το 1-μεθοξυ-3-σιλοξυβουταδιένιο (1-methoxy-3-siloxybutadiene), το επονομαζόμενο διένιο Ντανισέφσκι, στην ολική σύνθεση. Η χρησιμότητα του είναι φανερή παρακάτω, συγκεκριμένα, στην απευθείας παραγωγή των συστημάτων α,β–ακόρεστων συστημάτων κυκλοεξενόνης.
Στη σύνθεσή της ρεζερπίνης (reserpine) ο Wender και οι συνεργάτες του, το 1980, χρησιμοποίησαν μια αντίδραση Ντιλς-Άλντερ για να ορίσουν τον σκελετό της cis-δεκαλίνης των δακτυλίων D και E του φυσικού προϊόντος. Η αρχική αντίδραση Ντιλς-Άλντερ μεταξύ του 2-ακετοξυακρυλικού οξέος και του 1,2-διυδροπυριδινο-1-καρβοξυλικού (1,2-dihydropyridine-1-carboxylate) που φαίνεται παρακάτω έβαλε την νεοεγκατεστημένη καρβοξυλομάδα σε μια θέση για αποκλειστική αναδιάταξη προς τους cis συγχωνευμένους δακτυλίους μετά τη μετατροπή στην παρακάτω εμφανιζόμενη isoquinuclidene. Η cis συγχώνευση επέτρεψε την επίτευξη της στερεοχημείας στους C17 και C18: πρώτα με διάσπαση της οξικής ομάδας στον C18 για να δώσει μια κετόνη που μπορεί να διαμορφώσει τη στερεοχημεία της μεθοξυομάδας C17 και έπειτα με αναγωγή της κετόνης στον C18 από την έξω πλευρά (exo face) για την επίτευξη της στερεοχημείας του τελικού προϊόντος.
Στη σύνθεση της ρεζερπίνης από τον S.F. Martin, οι cis συγχωνευμένοι D και E δακτύλιοι σχηματίστηκαν επίσης από μια αντίδραση Ντιλς-Άλντερ. Η ενδομοριακή αντίδραση Ντιλς-Άλντερ της πυρανόνης παρακάτω με την επακόλουθη εξώθηση του διοξειδίου του άνθρακα μέσω μιας αντίστροφης [4+2] παρήγαγε τη δικυκλική λακτάμη. Η εποξείδωση (Epoxidation) από τη λιγότερο παρεμποδιζόμενη α-πλευρά, ακολουθούμενη από το εποξειδικό άνοιγμα στη λιγότερο παρεμποδιζόμενη C18 πέτυχε την επιθυμητή στερεοχημεία σε αυτές τις θέσεις, ενώ η cis συγχώνευση επετεύχθη με υδρογόνωση, που προχώρησε κυρίως πάλι από την λιγότερο εμποδιζόμενη πλευρά.
Μια πυρανόνη χρησιμοποιήθηκε παρομοίως ως το διενόφιλο από την ομάδα Νικολάου στην ολική σύνθεση της ταξόλης. Η διαμοριακή αντίδραση της υδροξυπυρόνης και του α,β–ακόρεστου εστέρα που φαίνεται παρακάτω υπέφερε από χαμηλή απόδοση και τοποεπιλεκτικότητα· όμως, όταν κατευθύνθηκε από το φαινυλβορονικό οξύ το επιθυμητό σύμπλοκο μπόρεσε να ληφθεί σε απόδοση 61% μετά τη διάσπαση του βορονικού με τη 2,2-διμεθυλο-1,3-προπανοδιόλη. Η στερεοεξειδίκευση της αντίδρασης Ντιλς-Άλντερ σε αυτήν την περίπτωση επέτρεψε τον ορισμό των τεσσάρων στερεοκέντρων που που μεταφέρθηκαν στο τελικό προϊόν.
Μια αντίδραση Ντιλς-Άλντερ ήταν το βασικό βήμα στη σύνθεση of (-)-φουρακινοσίνης C από τους  Σμιθ (Smith) και συνεργάτες. Η λακτόνη 1 μετατράπηκε στο αναγκαίο διένιο, με δύο διαδοχικές σιλυλιώσεις με TMSCl και η αντίδραση με τη βρομοκινόνη όπως φαίνεται παρακάτω έδωσε το τελικό προϊόν με αρωματικοποίηση και καλή γενική απόδοση. Το διένιο σε αυτήν την περίπτωση είναι αξιοσημείωτο ως ένα σπάνιο παράδειγμα ενός κυκλικού παραγώγου του διενίου Ντανισέφσκι.